આ બંને પ્રકારની માન્યતા ધરાવતા ગુલામો શેઠની હાજરીમાં જ બરોબર રીતે વ્યવસ્થિત કામ કરતાં અને શેઠની ગેરહાજરીમાં કામચોરી કરીને બેસી રહેતાં. ત્યારબાદ થોડીવાર માટે આંખો બંધ કરી શાંત બેસી રહ્યા પછી સંત રાબિયાએ કહ્યું, ‘અરે મારા વહાલા ખુદાના બંદાઓ, ખુદા તો આપણા માલિકનો પણ માલિક છે. આપણને તે નરકના દુઃખો આપશે એવા ભયથી કે આપણને તે સ્વર્ગના સુખો આપશે એવા કોઈ પ્રલોભનને વશ થઈને આપણે એની બંદગી કરીએ, એ સાચી બંદગી નથી.'